[{"text_idx": "#000000", "text": "Facebookek bere moneta propioa abiatuko du"}, {"text_idx": "#000001", "text": "Facebookek bere moneta propioa abiatuko du 2020an, libra. Hala, WhatsApp eta Messenger aplikazioen erabiltzaileek dirua trukatu ahalko dute haien kartera digitaletik. Zerbitzu hori app independente baten bitartez eskainiko du. Facebookek Calibra izeneko enpresa independentea eratu du zerbitzu finantzarioak emateko."}, {"text_idx": "#000002", "text": "Facebookek jakinarazi duenez, dibisa horren xede nagusia diruaren trukaketa erraztea izango da garatze bidean dauden herrialdeetan. \u201c1.700 milioi pertsonek ez dute banku-konturik, munduaren %31\u201d. Hala, libraren helburua da erabiltzaile horiengana iristea: haien kontua izango litzateke, aurreztu, ordaindu eta transferentziak egiteko. Bidalketen prezioaren harira, Facebookek esan du \u201ckosterik gabekoak edo oso koste baxukoak\u201d izango direla. Konpainiak libra iragartzeko erabili duen bideoan, Manila eta Mexiko Hiria agertzen dira, besteak beste; hortaz, argi dago Facebooken jatorrizko herrialdea ez dela libraren xedea; monetak Suitzan izango duen egoitza legala. Facebookeko buru Mark Zuckerbergek oraintsu adierazi duenez, \u201csaretik dirua bidaltzea argazki bat bidaltzea bezain erraza izan beharko litzateke\u201d."}, {"text_idx": "#000003", "text": "Hartara, Hala, Facebookek bere blockchain propioa sortu du libra kudeatzeko: partekatutako zerbitzarien sistema bat da, eta sistema hori transakzioak ziurtatzen dituzten talde independenteek mantentzen duten."}, {"text_idx": "#000005", "text": "Behin ere, Facebooken kezka handienetako bat pribatutasuna da, izan ere, pribatutasuna bermatzea faktore garrantzitsua da monetak arrakasta izan dezan. \u201cKasu mugatu batzuetan izan ezik, Calibrak ez du informazio finantzariorik edo Facebookeko kontuaren informaziorik edo hirugarren aktoreen informaziorik partekatuko bezeroaren baimenik gabe\u201d."}, {"text_idx": "#000006", "text": "Facebook, iraganean, ez da oso egoki aritu baimenak eskatzerakoan; baimenak eskatzea, hain zuzen, ez konpainiaren jardunbide egokienetako bat izan, inondik inora. Enpresak berak kasu mugatu horietako baten adibidea azaldu du: \u201cGerta daiteke pertsonek haien Facebookeko lagun zerrenda Calibrara bidali nahi izatea diru-bidalketak errazteko. Inportazio hori ez da automatikoki egingo, bezeroaren baimena eskatuko dugu produktuaren baitan\u201d."}, {"text_idx": "#000007", "text": "Gure artikuluak zuzenean zure postontzian jaso nahi dituzu?"}, {"text_idx": "#000008", "text": "Nola jaso nahi dituzu artikuluak postontzian?"}, {"text_idx": "#000010", "text": "Facebookek bere moneta propioa abiatuko du \u2022 ZUZEU(e)k dio:\n[...] Azkue Fundazioaren egunkaritik jasoa. [...]"}, {"text_idx": "#000013", "text": "Izena eman behar duzu iruzkina idatzi ahal izateko."}, {"text_idx": "#000018", "text": "Nola jakin zure Interneteko konpainia konexioa ..."}, {"text_idx": "#000019", "text": "Nola deskargatu Wikipedia Interneterako konexiorik..."}, {"text_idx": "#000023", "text": "\u201cBideojokoak euskararentzat\u201d udako ikastaroa ...\nGazteak \u201cBeita\u201dweb telesaila estreinatuko du\nKaixomundua.eus egitasmoak STEAM Euskadi Sari ..."}]